კიმბელის ხელოვნების მუზეუმი
კიმბელის ხელოვნების მუზეუმი — ხელოვნების მუზეუმი ფორტ-უერთში, ტეხასში, აშშ-ში. მომხმარებელს სთავაზობს ხელოვნების კოლექციებს, გამოფენებს, საგანმანათლებლო პროგრამებს და ფართო კვლევით ბიბლიოთეკას. მუზეუმი დაფუძნდა კეი და ველმა კიმბელების კერძო კოლექციის ნახატებით, რომლებმაც ასევე უზრუნველყეს კოლექციების შესანახად შენობის აშენება. შენობა დაპროექტებულია არქიტექტორ ლუი I. კანის მიერ და ფართოდ არის აღიარებული, როგორც უახლესი დროის არქიტექტურის ერთ-ერთი ყველაზე მნიშვნელოვანი ნამუშევარი. განსაკუთრებით აღსანიშნავია ვერცხლისფერი ბუნებრივი სინათლე თაღოვანი გალერეის ჭერზე.